ફિલ્મનું સૌથી મોટું જમા પાસું છે ફિલ્મના ઍક્શન-ડિરેક્ટર ડૅન બાર્ડલે. હૉલીવુડના આ ઍક્શન-ડિરેક્ટર અગાઉ વલ્ર્ડની મોટીમાં મોટી કહેવાય એવી ‘ધ ઇન્ડિપેન્ડન્સ ડે’, ‘મિશન ઇમ્પૉસિબલ : ઘોસ્ટ પ્રોટોકોલ’, ‘સ્પાઇડરમૅન ૨’, ‘સ્પાઇડરમૅન ૩’, ‘સુપરમૅન રિટન્ર્સ’ જેવી ફિલ્મોની ઍક્શન ડિઝાઇન કરી ચૂક્યા છે. ફિલ્મની સ્ટોરી અને ડિરેક્શન બન્ને સની દેઓલનાં છે તો મ્યુઝિક શંકર એહસાન લૉયનું છે. જોકે સનીની ફિલ્મ હોય ત્યાં મ્યુઝિકની કોઈ ખાસ જરૂરિયાત હોતી નથી. ‘ઘાયલ વન્સ અગેઇન’નું પણ એવું જ છે.